54. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 591 της 5/14 Ιουλ. 1980 (ΦΕΚ Α΄ 159) Περί παροχής προθεσμίας αναγνωρίσεως χρόνου επαγγελματικής απασχολήσεως, κατατάξεων εις ασφαλιστικάς κλάσεις των ησφαλισμένων του ΤΣΑ και του τρόπου υπολογισμού της συντάξεως. Έχοντες υπ’ όψει: 1.Τας διατάξεις του άρθρ. 10 του νόμ. 984/79 «περί τροποποιήσεως της περί ΤΣΑ νομοθεσίας, υπαγωγής των μισθωτών οδηγών αυτοκινήτων εις την ασφάλισιν του ΙΚΑ και άλλων τινών διατάξεων». 2.Γνώμην του Δ.Σ. του Ταμείου Συντάξεως Αυτοκινητιστών υποβληθείσαν δια της υπ’ αριθ. 31670/3.5.80 αναφοράς του. 3.Την υπ’ αριθ. 1029/16.5.80 απόφασιν του Πρωθυπουργού και Υπουργού Κοιν. Υπηρεσιών «περί αναθέσεως αρμοδιοτήτων στους Υφυπουργούς Κοινωνικών Υπηρεσιών» ΦΕΚ 491/21.5.1980 τ.Β΄. 4.Γνώμην του παρά τω Υπουργείω Κοινωνικών Υπηρεσιών λειτουργούντος Συμβουλίου Κοινωνικής Ασφαλείας, διατυπωθείσαν κατά την υπ’ αριθ. 52α/5.5.1980 συνεδρίασιν αυτού της Κ΄ Περιόδου. 5.Την υπ’ αριθ. 519/21.5.1980 γνωμοδότησιν του Συμβουλίου Επικρατείας, προτάσει του επί των Κοινωνικών Υπηρεσιών Υφυπουργού, αποφασίζομεν: Άρθρ.1.-1.Ο υπό της παρ. 8 του άρθρ. 6 του Ν.Δ. 404/74 προβλεπόμενος χρόνος απασχολήσεως ή εκπροσωπήσεως δύναται να αναγνωρισθή ως χρόνος πραγματικής ασφαλίσεως παρά τω Ταμείω, εντός ανατρεπτικής προθεσμίας τριών μηνών, αρχομένης από της δημοσιεύσεως του παρόντος. Η αναγνώρισις πραγματοποιείται επί τη εφ’ άπαξ καταβολή υπό του αιτούντος της ισχυούσης κατά τον χρόνον υποβολής της σχετικής αιτήσεως εισφοράς. 2.Δια την καταβολήν των περί ων το άρθρ. 12 του Νόμ. 984/79 καθυστερουμένων ασφαλιστικών εισφορών, παρέχεται ανατρεπτική προθεσμία τριών μηνών, από της δημοσιεύσεως του παρόντος. Ασφαλιστικαί Κλάσεις Άρθρ.2.-1.Από 1.1.1981 οι ησφαλισμένοι του ΤΣΑ κατατάσσονται εις μίαν των ακολούθων 3 ασφαλιστικών κλάσεων εις τας οποίας αντιστοιχούσιν αι έναντι εκάστης τούτων αναφερόμεναι μηνιαίαι ασφαλιστικαί εισφοραί: Ασφαλιστική κλάσις μηνιαία εισφορά       Ι 1.610      ΙΙ 2.420     ΙΙΙ 3.220 2.Οι ησφαλισμένοι δύνανται να καταταγούν εις οιανδήποτε ασφαλιστικήν κλάσιν δηλουμένην δια της περί κατατάξεως αιτήσεώς των. Εις την κλάσιν ταύτην παραμένουν κατατεταγμένοι υποχρεωτικώς μέχρις ότου δια νεωτέρας αιτήσεώς των ζητήσουν κατάταξιν εις ανωτέραν ασφαλιστικήν κλάσιν, της αιτήσεως ταύτης μη δυναμένης να υποβληθή προ του τέλους του ημερολογιακού έτους του μεθεπομένου της προηγουμένης κατατάξεως. Η νέα κατάταξις λογίζεται χωρούσα από της 1ης Ιανουαρίου του αμέσως επομένου ημερολογιακού έτους. Τα ανωτέρω ισχύουν αναλόγως και δια πάσαν εις μεταγενέστερον χρόνον κατάταξιν εις ανωτέραν ασφαλιστικήν κλάσιν. Εις πάσαν περίπτωσιν κατάταξις εις κατωτέραν ασφαλιστικήν κλάσιν δεν είναι δυνατή. 3.Ο μέχρις ενάρξεως ισχύος του παρόντος Π.Δ/τος χρόνος ασφαλίσεως είτε κατεβλήθησαν δι’ αυτόν αι αναλογούσαι ασφαλιστικαί εισφοραί, είτε θέλουσι καταβληθή μετά την ισχύν του παρόντος, λογίζεται διανυθείς εις την Ι ασφαλιστικήν κλάσιν. 4.Κατ’ εξαίρεσιν ησφαλισμένοι του Ταμείου δύνανται, δι’ αιτήσεώς των υποβαλλομένης εντός ανατρεπτικής προθεσμίας ενός έτους αρχομένης από 1 Ιαν. 1981, να κατατάσσωνται εις ανωτέραν της Ι ασφαλιστικής κλάσεως δι’ ολόκληρον τον μέχρι της ενάρξεως ισχύος του παρόντος πραγματοποιηθέντα χρόνον ασφαλίσεώς των παρά τω ΤΣΑ. Η ως άνω κατάταξις ενεργείται εις μίαν μόνον ανωτέραν εκ των τριών ασφαλιστικών κλάσεων επί τη καταβολή εντός της αυτής ως άνω προθεσμίας εφ’ άπαξ της διαφοράς μεταξύ καταβληθέντος ασφαλίστρου και του τοιούτου της κλάσεως εις ην κατατάσσεται ο ησφαλισμένος. Ποσόν της συντάξεως λόγω γήρατος και αναπηρίας Άρθρ.3.-1α.Από 1.1.1981 το ποσόν της υπό του Ταμείου χορηγουμένης βασικής μηνιαίας συντάξεως λόγω γήρατος και αναπηρίας εις τον δικαιούχον συντάξεως καθορίζεται δια τα πρώτα δέκα πέντε συντάξιμα έτη ως ακολούθως:       Ι   Κλάσις δραχμαί 7.300      ΙΙ   Κλάσις δραχμαί 9.000     ΙΙΙ   Κλάσις δραχμαί          12.000 β)Τα άνω βασικά ποσά προσαυξάνονται δι’ έκαστον συντάξιμον έτος κατά ποσοστόν 2% από του 16ου μέχρι και του 25ου συμπεπληρωμένου, 4% από του 26ου μέχρι και του 30ου συμπεπληρωμένου και 6% από του 31ου μέχρι και του 35ου έτους συμπεπληρωμένου. γ)Δια τα πέραν του 35ου μέχρι και του 45ου έτους συμπεπληρωμένου, τα αναφερόμενα βασικά ποσά συντάξεων προσαυξάνονται κατά ποσοστόν 8% δι’ έκαστον συντάξιμον έτος. Η τελευταία αύτη προσαύξησις δεν χορηγείται δια τα πέραν των 37 συνταξίμων ετών εις τους κατά την έναρξιν ισχύος του παρόντος συνταξιούχους του Ταμείου και εις τους εξερχομένους εις σύνταξιν μέχρι 31 Δεκ. 1980. Η προκύπτουσα διαφορά συντάξεως εκ του συνυπολογισμού συνταξίμου χρόνου πέραν των 37 ετών εις τους εξερχομένους εις σύνταξιν κατά την τριετίαν 1981-1983 καταβάλλεται κατά το εν τρίτον δι’ έκαστον των ετών τούτων. (Μετά τη σελ. 1390,236) Σελ. 1390,237 Τεύχος 731-Σελ. 141 Ταμείο Ασφαλίσεως Αυτοκινητιστών (Τ.Σ.Α.) 39.Ν.β.54 93 2.Εις ην περίπτωσιν συντάξιμος χρόνος διηνύθη εις περισσοτέρας της μιας κλάσεως, το ποσόν της μηνιαίας συντάξεως καθορίζεται αναλόγως των συνταξίμων ετών της κλάσεως εις ην διηνύθησαν ταύτα. Το ποσόν της συντάξεως το οποίον αντιστοιχεί εις τον υπό του ησφαλισμένου διανυθέντα συνολικόν συντάξιμον χρόνον εκάστης κλάσεως, βάσει του κατά την προηγουμένην παράγραφον υπολογισμού επί τα πραγματοποιηθέντα συντάξιμα έτη εις εκάστην κλάσιν διαιρούμενον δια του αριθμού του συνόλου των συνταξίμων ετών, αποτελεί το ποσόν της συντάξεως του ησφαλισμένου. Συντάξιμος χρόνος ελάσσων του έτους διανυθείς εις περισσοτέρας της μιας κλάσεως, λογίζεται ως τοιούτος της κλάσεως εις ην διηνύθη ο μεγαλύτερος χρόνος. Επί συντάξεως αναπηρίας τα πλασματικά έτη λογίζονται διανυθέντα εις την Ι ασφαλιστικήν κλάσιν. 3.Μετά παρέλευσιν τριμήνου από της εκάστοτε κατ’ έτος αυξήσεως μηνιαίας εισφοράς ησφαλισμένου ιδιοκτήτου κατ’ εφαρμογήν της δ΄ τάξεως της παρ. 1 του άρθρ. 7 του Νόμ. 984/79, τα κατά την παρ. 1 του παρόντος βασικά ποσά συντάξεων αυξάνονται κατά το ήμισυ του ποσοστού καθ’ ο αυξάνεται και η εισφορά αύτη. 4.Το ποσόν της βασικής μηνιαίας συντάξεως λόγω γήρατος και αναπηρίας προσαυξάνεται: α)Κατά ποσόν δρχ. 500 μηνιαίως εφ’ όσον ο συνταξιούχος είναι έγγαμος, η δε σύζυγός του δεν ασκεί επάγγελμά τι ή δεν είναι συνταξιούχος Ασφαλιστικού Οργανισμού ή Ν.Π.Δ.Δ. ή του Δημοσίου. β)Κατά ποσόν δρχ.500 δια το πρώτον τέκνον, 400 δια το δεύτερον τέκνον και 300 δια το τρίτον τέκνον μέχρι συμπληρώσεως του 18ου έτους της ηλικίας αυτών και εφ’ όσον είναι άγαμα και δεν ασκούν επάγγελμά τι ή δεν λαμβάνει δι’ αυτά προσαύξησιν ο έτερος των συζύγων, εάν είναι συνταξιούχος ή δεν λαμβάνουν τα ίδια σύνταξιν εξ ασφαλιστικού Οργανισμού ή του Δημοσίου ή Ν.Π.Δ.Δ. 5.Ο καθορισμός του ποσού της συντάξεως λόγω αναπηρίας ενεργείται υπολογιζομένου ως χρόνου πραγματικής ασφαλίσεως κατ’ ελάχιστον 15 ετών. 6.Το ποσόν της υπό του ΤΣΑ καταβαλλομένης βασικής μηνιαίας συντάξεως λόγω αναπηρίας προσαυξάνεται κατά 50% του βασικού ποσού συντάξεως των 15 συνταξίμων ετών της Ι ασφαλιστικής κλάσεως εφ’ όσον ο ανάπηρος ευρίσκεται διαρκώς εις κατάστασιν απαιτούσαν συνεχή επίβλεψιν, περιποίησιν και συμπαράστασιν ετέρου προσώπου (απόλυτος αναπηρία). 7.Οι κατά την 31 Δεκ. 1980 συνταξιούχοι του ΤΣΑ κατατάσσονται εις την Ι ασφαλιστικήν κλάσιν. Τα ανωτέρω πρόσωπα δύνανται, τη αιτήσει των υποβαλλομένη εντός ανατρεπτικής προθεσμίας ενός έτους από της δημοσιεύσεως του παρόντος να καταταγούν εις ανωτέραν της Ι ασφαλιστικής κλάσεως. Σελ. 1390,238 Τεύχος 731-Σελ. 14 Η ως άνω κατάταξις ενεργείται εις μίαν μόνον ανωτέραν εκ των τριών ασφαλιστικών κλάσεων περί ων η παρ. 1 του άρθρ. 1 του παρόντος και δι’ όλον τον πραγματοποιηθέντα εις το ΤΣΑ συντάξιμον χρόνον, όστις ελήφθη υπ’ όψιν δια τον καθορισμόν του ποσού της συντάξεως και επί τη εφ’ άπαξ καταβολή εντός της αυτής ως άνω προθεσμίας της διαφοράς μεταξύ καταβληθέντος ασφαλίστρου και του τοιούτου της κλάσεως εις ην κατατάσσεται ο ενδιαφερόμενος. Η διαφορά της αναπροσαρμοζομένης συντάξεως καταβάλλεται από της πρώτης του επομένου μηνός εκείνου καθ’ ον κατεβλήθη η διαφορά του ασφαλίστρου δι’ ολόκληρον τον συντάξιμον χρόνον. 39.Ν.β.54 Ταμείο Ασφαλίσεως Αυτοκινητιστών (Τ.Σ.Α.) 94 